Նույնիսկ, օրինակ, կոռուպցիոն աղմկահարույց գործին վերաբերող փաստերը, որում ներգրավված էին նախկին վարչապետ Տիգրան Սարգսյանը կամ ԴԱՀԿ-ի նախկին ղեկավար Միհրան Պողոսյանը, խնամքով կոծկվեցին: Հայաստանում 25 տարվա ընթացքում կոռուպցիան արդեն դարձել է մեր տնտեսության համակարգը ձեւավորող բաղադրիչ, որը ներառում է ոչ միայն տնտեսական գործունեության բոլոր սուբյեկտները, այլեւ, ակամայից, հասարակության բոլոր շերտերը: Շատերը լրջորեն հավատում են, որ եթե կոռուպցիան վերացվի, իշխանական համակարգը միանգամից կփլուզվի, քանի որ կոռուպցիայի վրա է կառուցված ողջ բուրգը: